Vonir standa til þess að tala þeirra sem saknað er muni lækka , en vegna þess hve eldarnir breiddust út hratt þá er ekki vitað hversu margir voru á svæðinu þegar aðstæður voru sem verstar . Eyðileggingin á stórum svæðum er gífurleg . Sviðin jörð og ónýt hús . Þurr jarðvegurinn kynti undir mestu eldum sem sést hafa í Kaliforníu , í fimmtán ár , en ennþá loga eldar á stórum svæðum . Þurr jarðvegur , heitir vindar og erfiðar aðstæður til að fyrirbyggja elda hafa leitt til hættulegra aðstæðna víða . Auglýsing Donald Trump Bandaríkjaforseti heimsótti svæðið og skoðaði aðstæður með ríkisstjóranum Jerry Brown , og arftaka hans í starfi , Gavin Newsom . Þeir eru báðir Demókratar og er Brown þekktur fyrir andstöðu sína við Trump . Þeir sögðust hafa rætt við Trump áður en hann kom í heimsókn , og sögðust ætla að vinna með yfirvöldum að því að tryggja að hjálparstarf gangi vel fyrir sig og endurbygging svæðanna sem fór verst út úr eldunum sömuleiðis . „ Nú er tími samstöðu , “ sagði Brown , og undir það tóku Trump og Newsom . Kalifornía er fjölmennasta ríki Bandaríkjanna með 38 milljónir íbúa . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .